經數:一九二四

經名:大乘止觀法門卷第一

頁數:六四一

上	欄

1南嶽大乘止觀序

兩浙路勸農使兼提點刑獄

公事朝奉大夫行尙書度支

員外郎護軍借紫朱□撰

鶴林示滅而來賢聖應世者非一. 咸以六度

萬行通達大智. 安住於法界拔濟於群迷. 金

文寶軸具載於諸法之藏. 若夫空一切法證

一切性. 不於三界現其身. 意達正覺之眞源

顯毘盧之實相. 則見乎南嶽大師之止觀也.

大師靈山佛會之聖衆三世化緣. 於?岫密

承佛旨親聽法音. 總馬鳴龍樹之心要. 具菩

提涅槃之了義. 故著止觀上下二論遣眞妄

於一念. 明體相之無跡. 空拳舒手無物可見.

則止觀之理自是而顯. 寂照其門由是而入.

爲出世之宗本作佛種之導師. 不歷僧祇直

超聖位. 嗟夫斯敎雖大顯示啓來者. 而人世

未之普見流于海外. 逮五百年咸平中日本

國僧寂照以斯敎航海而來復歸. 聖朝天禧

四年夏四月靈隱山天竺敎主遵式將示. 生

生之佛種咸成上上之勝緣. 乃□刻其文又

復以序爲請. 重念如意稱珠已還. 合自虛室

生白坐見法身. 顧鑽仰之未至抑稱讚之無

取. 但願一切信心見者能修. 修者能證. 對

諸境而不動. 於諸法而無染. 一受不退一得

永得. 盡未來際常與南嶽大師俱生行如來

事焉

中	欄

2南嶽禪師止觀序

天竺寺沙門遵式述

止觀用也本乎明靜. 明靜德也本乎一性. 性

體本覺謂之明. 覺體本寂謂之靜. 明靜不二

謂之體. 體無所分則明靜安寄. 體無不備則

明靜斯在. 語體則非一而常一. 語德乃不二

而常二. □分而不分□一而不一耳. 體德無

改疆名爲萬法之性. 體德無住疆名爲萬法

之本. 萬法者復何謂也. 謂擧體明靜之所爲

也. 何其然乎. 良由無始本覺之明疆照照生

而自惑謂之昏. 無始無住之本隨緣生起而

自亂謂之動. 昏動旣作萬法生焉. 捏目空華

豈是他物. 故云. 不變隨緣名之爲心. 隨緣

不變名之爲性. 心昏動也性明靜也. 若知無

始卽明而爲昏故可了今卽動而爲靜. 於是

聖人見其昏動可卽也明靜可復也. 故因靜

以訓止止其動也. 因明以敎觀觀其昏也. 使

其究一念卽動而靜卽昏而明. 昏動旣息萬

法自亡. 但存乎明靜之體矣. 是爲圓頓是爲

無作. 是如來行是照性成修修成而用廢. 誰

論止觀體顯而性泯亦無明靜豁然. 誰寄無

所名焉爲示物旨歸. 止成謂之解脫. 觀成謂

之般若. 體顯謂之法身. 是三卽一是一卽三.

如伊三點如天三目. 非縱橫也非一異也. 是

爲不思議三德是爲大般涅槃也. 嗚呼此法

自鶴林韜光授大迦葉. 迦葉授之阿難. 阿難

而下燈燈相屬至第十一馬鳴. 鳴授龍樹. 樹

以此法寄言于中觀論. 論度東夏獨淮河慧

文禪師解之授南嶽大師. 南嶽從而照心卽

下	欄

復于性獲六根淸淨位□乎聖. 斯止觀之用

驗矣. 我大師惜之無聞後代. 從大悲心出此

數萬言. 目爲大乘止觀亦名一乘亦名曲示

心要. 分爲二卷. 初卷開止觀之解. 次卷示

止觀之行. 解行備矣猶目足焉. □我安安不

遷而運到淸□池. 噫斯文也歲月遼遠. 因韜

晦于海外道將復行也. 果咸平三祀日本國

圓通大師寂照錫背扶桑杯汎諸夏. 旣登□

嶺解□出卷. 天竺沙門遵式首而得之. 度支

外郎朱公□冠首序. 出俸錢模板廣而行之.

大矣哉斯法也. 始自西傳猶月之生. 今復東

返猶日之升. 素影圓暉終環回於我土也. 因

序大略以紀顯晦耳

大乘止觀法門卷3第一

南獄思大禪師曲授心要

(行者若欲修之. 當於下止觀體狀文中4學. 若有所

疑不缺. 然後遍讀當有斷發之處也. 又此所明悉

依經5論. 其中多有經文論偈. 不得不淨御之. 恐

招無敬之6罪)

有人問沙門曰. 夫稟性斯質託修異焉. 但匠

有殊彫7故器成不一. 吾聞大德洞於究竟之

理. 鑑於玄廓之宗. 故以8策修9冀聞正法

10爾. 沙門曰. 余雖幼染緇風少餐道味. 但下

愚難改行理無沾. 今辱子之所問莫知何說

也. 外人曰 . 唯然大德願無憚勞爲說大乘行

法. 謹卽奉持不敢遺11忘. 沙門曰. 善哉佛子

乃能發是無上12之心. 樂聞大乘行法. 汝今卽

時已超二乘境界. 肉欲13聞而行乎. 14然雖發

經數:一九二四

經名:大乘止觀法門卷第一

頁數:六四二

上	欄

1是勝心2要藉行成其德. 但行法萬差入道非

一. 今且依經論爲子略說大乘止觀二門. 依

此法故速能成汝之所願也. 外人曰. 善哉願

說充滿我意. 亦使餘人展轉利益. 則是傳燈

不絶爲報佛恩. 沙門3曰. 諦聽善攝爲汝說

之. 所言止者. 謂知一切諸法從本已來性自

非有不生不滅. 但以虛妄因緣故非有而有.

然彼有法有卽非有. 唯是一心體無分別. 作

是觀者. 能令妄念不流. 故名爲止. 所言觀者.

雖知本不生今不滅. 而以心性緣起不無虛

妄4世用. 猶如幻夢非有而有. 故名爲觀. 外

人曰. 余解昧識微聞斯未能卽悟. 願以方便

更爲開5示. 沙門曰. 然更當爲汝廣作分別.

亦令未聞尋之取悟也. 就廣分別止觀門中

作五番建立. 一明止觀依止. 二明止觀境界.

三明止觀體狀. 四明止觀斷得. 五明止觀作

用. 就第一依止中復作三門分別. 一明何所

依止. 二明何故依止. 三明以何依止. 初明何

所依止者. 謂依止一心以修止觀也. 就中復

有6三種差別. 一出衆名. 7二釋名義. 8三辨.

體狀. 初9出衆名者. 此心卽是自性淸淨心.

又名眞如. 亦名佛性. 復名法身. 又稱如來藏.

亦號法界. 復名法性. 如是等名無量無邊.

故言衆名. 次10辨釋名義. 問曰. 云何名爲自

性淸淨心11耶. 答曰. 此心無始12以來雖爲無

明染法所覆. 而性淨無改. 故名爲淨. 何以故.

無明染法. 本來與心相離故. 云何爲離. 謂以

無明體是無法有卽非有以非有故. 無可與

心相應. 故言離也旣無無明染法13與之相

中	欄

應. 故名性淨. 中實本覺故名爲心. 故言自性

淸淨心也. 問曰. 云何名爲眞如. 答曰. 一切諸

法依此心有以心爲體. 望於諸法法悉虛妄

有卽非有. 對此虛僞法. 故目之爲眞. 又復諸

法雖實非有. 但以虛妄因緣而有生滅之相.

然彼虛法生時此心不生. 諸法滅時此心不

滅. 不生故不增不滅故不減. 不不生不滅不

增不減. 故名之爲眞. 三世諸佛及以衆生. 同

以此一淨心爲體. 凡聖諸法自有差別異相.

而此眞心無異無相. 故名14之爲如. 又眞如者.

以一切法眞實如是唯是一心. 故名此一心

以爲眞如. 若心外有法者. 卽非眞實亦不如

是. 卽爲僞異相也. 是故能信論言. 一切諸法

從本已來離言說相. 離名字相離心緣相. 畢

竟平等無有變異. 不可破壞. 唯是一心故名

眞如. 以此義故自性淸淨心復名眞如也. 問

曰. 云何復名此心以爲佛性. 答曰. 佛名爲覺

性名爲心. 以此淨心之體非是不覺. 故說爲

覺心也. 問曰. 云何知此眞心非是不15覺. 答

曰. 不覺卽是無明住地. 若此淨心是無明者

衆生成佛. 無明滅時應無眞心. 何以故. 以

心是無明故. 旣是無明自滅淨心自在. 故知

淨心非是不覺. 又復不覺滅故方證淨心. 將

知心非不覺也. 問曰. 何不以自體是覺. 名之

爲覺. 而以非不覺故說爲覺*耶. 答曰. 心體

平等非覺非不覺. 但爲明如如佛故擬對說

爲覺也. 是故經言. 一切無涅槃. 無有涅槃佛

無有佛涅槃. 遠離覺所覺若有若無有. 是二

悉俱離此卽偏就心體平等說也. 若就16心體

法界用義以明覺者. 此心體具三種大智. 所

下	欄

謂無師謂. 自然智. 無□智. 是覺心體本具此

三智性. 故以此心爲覺性也. 是故須知同異

之義. 云何17同. 謂心體平等卽是智覺. 智覺

卽是心體平等. 故言同也. 復云何異. 謂本覺

之義是用. 在凡名佛性. 亦名三種智性. 出障

名智慧佛也. 心體平等之義是體. 故凡聖無

二唯名如如佛也. 是故言異應如是知. 問曰.

智慧佛者. 爲能覺淨心. 故名爲佛. 爲淨心自

覺. 故名爲18佛. 答曰. 19具有二義. 一者覺於淨

心. 二者淨心自覺. 雖言二義體無別也. 此義

云何. 謂一切諸佛本在凡時. 心依熏變不覺

自20動顯現虛狀. 虛狀者. 卽是凡夫五陰及以

六塵. 亦名似識似色似塵也. 似識者. 卽六七

識也. 由此似識念念起時. 卽不了知似色等

法. 但是心作虛相無實以不21了故. 妄執虛相

以爲實事. 妄執之時卽還熏淨心也. 然似識

不了之義. 卽是果時無明. 亦名迷境無明. 是

故經言. 於緣中癡故似識妄執之義. 卽是妄

想所執之境卽成妄境界也. 以果時無明熏

心故. 令心不覺. 卽是子時無明亦名住地無

明也. 妄想熏心故令心變動. 卽是業識. 妄境

熏心故令心成似塵種子. 似識熏心故令心

成似識種子. 此似塵似識二種種子. 總名爲

虛狀種子也. 然此果時無明等雖22云各別熏

起一法. 要俱時和合故能熏也. 何以故. 以不

相離相藉有故. 若無似識卽無果時無明. 若

無無明卽無妄想. 若無妄想卽不成妄境. 是

故四種俱時和合方能現於虛狀之果. 何以

故. 以不相離故. 又復虛狀種子依彼子時無

經數:一九二四

經名:大乘止觀法門卷第一

頁數:六四三

上	欄

明1住故. 又復虛狀種子不能獨現果故. 若

無子時無明卽無業識. 若無業識卽虛狀種

子不能顯現成果. 亦卽自體不立. 是故和合

方現虛狀果也. 是故虛狀果中還具似識似

塵虛妄無明妄執. 由此義故略而說之云不

覺. 故動顯現虛狀也. 如是果子相生無始流

轉名爲衆生. 後遇善友爲說諸法皆一心作

似有無. 實聞此法已隨順修行. 漸知諸法皆

從心作唯虛無實. 若此解成2時是果時無明

滅也. 無明滅故不執虛狀爲實. 卽是妄想及

3妄境滅也. 爾4時意識轉名無塵智. 以知無

實塵故. 雖然知境虛故說果時無明滅. 猶見

虛5相之有. 有卽非有本性不生今卽不淨. 唯

是一心以不知此理. 故亦名子時無明. 亦名

迷理無明. 但細於前迷事無明也. 以彼粗滅

故說果時無明滅也. 又不執虛狀爲實. 故說

妄想滅猶見有虛*相謂有異心. 此執亦是妄

想. 亦名虛*相. 但細於前以彼粗滅故言妄想

滅也. 又此虛境以有細無明妄想所執故. 似

與心異相6相不7一卽是妄境. 但細於前以

其細故名爲虛境. 又彼粗相實執滅故說妄

境滅也. 以此論之非直果時迷事無明滅息.

無明住地亦少分除也. 若不分分漸除者. 果

時無明不得分分漸滅. 但相微難彰. 是故不

說住地分滅也. 今且約迷事無明滅後. 以說

住地漸滅. 因由卽知一念發修已來亦能漸

滅也. 此義云何. 謂以二義因緣故. 住地無明

業識等漸已微薄. 二義8者9何. 一者知境虛

智熏心. 故令舊無明住地習氣及業識等漸

中	欄

除也. 何以故. 智是明. 法性能治智明故. 二者

細無明虛執及虛境熏心故. 雖更起無明住地

等. 卽復輕弱不同前迷境等所熏起者. 何以

故. 以能熏微細故. 所起不覺亦卽薄也. 以此

義故. 住地無明業識等漸已損滅也. 如迷事

無明滅後旣有此10義. 應知一念創始發修之

時無明住地卽分滅也. 以其分分滅故. 所起

無慧分分增明. 故得果時迷事無明滅也. 自

迷事無明滅後業識及住地無明漸薄. 故所

起虛狀果報亦轉輕11妙不同前也. 以是義故.

似識轉轉明利. 似色等法復不令意識生迷.

以內識生外色塵等俱細利故. 無塵之智倍

明. 無明妄想極薄還復熏心. 復令住地無明

業識習氣漸欲向盡所現. 無塵之智爲倍明.

了如是念念轉轉熏習故. 無明住12地垂盡所

起. 無塵之智卽能知彼虛狀果報體性非有

本自. 不生今卽無滅. 唯是一心體無分別. 以

唯心外無法故. 此智卽13是金剛無□智也. 此

智成已卽復熏心. 心爲明智熏故. 卽一念無

明習氣於此14卽15滅無明盡. 故業識染法種

子習氣卽亦隨壞. 是故經言. 其地壞者彼亦

隨壞. 卽其義也. 種子習氣壞. 故虛狀永泯. 虛

狀泯故心體寂照. 名爲體證眞如. 何以故. 以

無異法爲能16證故. 卽是寂照無能*證所*證

之別. 名爲無分別智. 何以故. 以此智外無

別有眞如可分別故. 此卽是心顯成智. 智是

心用. 心是智體. 體用一法自性無二. 故名自

性體*證也. 如似水靜內照照潤義殊而常湛

17一. 何以故. 照潤潤照故. 心亦如是. 寂照義

下	欄

分而體融無二. 何以故. 照寂寂照故. 照寂

18順體寂照*順用. 照自體名爲覺. 於淨心

體自照卽名爲淨心. 自覺故言二義一體. 此

卽以無分別智爲覺也. 淨心從本已來具此.

智性不增19不減. 故以淨心爲佛性也. 此就智

慧佛以明淨心爲佛性. 又此淨心自體具足

福德之性及巧用之性. 20復爲淨業所熏出生

報應二佛. 故以此心爲佛性也. 又復不覺滅

故以心爲覺. 動義息故說心不動. 虛相泯故

言心無相. 然此心體非覺非不覺. 21非動非不

動. 非相非無相. 雖然以不覺滅故說心爲覺.

亦無所妨也. 此就對治出障心體以論22於覺.

不據智用爲覺. 又復淨心本無不覺. 說心爲

本覺本無動變說心爲本寂. 本無虛相說23心

本平等. 然其心體非覺非不覺. 非動非不動.

非相24非無相. 雖然以本無不覺故. 說爲本

覺. 亦無所失也. 此就凡聖不二. 以明心體爲

如如佛. 不論心體本具性覺之用也. 問曰. 若

就本無不覺名爲覺者. 凡夫卽是佛何用修道

爲. 答曰.  若就心體平等. 卽無修與不修成與

不成. 亦無覺與不覺. 但爲明如如佛故擬對

說爲覺也. 又復若據心體平等. 亦無衆生諸

佛與此心體有異. 故經偈25云. 心佛及衆生是

三無差別. 然復心性緣起法界. 26法門法爾不

壞. 故常平等常差別. 常平等故心佛及衆生

是三無差別. 常差別故流轉五道說名衆生.

27反流盡源說名爲佛. 以有此平等義故. 無佛

無衆生. 28爲此緣起差別義故. 衆生須修道.

問曰. 云何得知心體本無不覺. 答曰. 若心體

經數:一九二四

經名:大乘止觀法門卷第一

頁數:六四四

上	欄

本有不覺者. 聖人證淨心時應更不覺. 凡夫

未1證得應爲覺. 旣見證者無有不覺. 未證者

不名爲覺. 故定知心體本無不覺. 問曰. 聖人

滅不覺. 故得自證淨心. 若無不覺. 云何言滅.

又若無不覺卽無衆生. 答曰. 前已具釋. 心體

平等無凡無聖. 故說本無不覺. 不無心性緣

起. 故有滅有證有凡有聖. 又復緣起之有. 有

卽非有. 故言本無不覺. 今亦無不覺. 然非不

有. 故言有滅有證有凡有聖. 但證以順用入

體卽無不覺. 故得驗知心體本無不覺. 但凡

是違用一體謂異. 是故不得證知平等之體

也. 問曰. 心顯成智者爲無明2塵. 故自然是

3智爲更別有因4緣. 答曰. 此心在染之時. 本

具福智二種之性不少一. 法與佛無異. 但爲

無明染法所覆. 故不得顯用. 後得福智二種

淨業所熏. 故染法都盡. 然此淨業除染之時.

卽能顯彼二性. 令成事用. 所謂相好依報一

切智等. 智體自是眞心性照之能智用由熏

成也. 問曰. 心體成智卽以心爲佛性. 心起不

覺亦應以心爲無明性. 答曰. 若就法性之義

論之. 亦得爲無明性也. 是故經言. 明與無明

其性無二. 無二之性卽是實性也. 問曰. 云何

名此心以爲法身. 答曰. 法以功能爲義. 身以

依止爲義. 以此心體有隨染之用故. 爲一切

染法之所熏盡. 卽以此心隨染故. 能攝持熏

習之氣. 復能依熏顯現染法. 卽此心性能持

能現二種功能. 及所持所現5二種染法. 皆依

此一心而立. 與心不一不異故名此心以爲

法身. 此能持之功能與所持之氣和合. 故名

中	欄

爲子時阿梨耶識也. 依熏現法之能與所現

之相和合. 故名爲果報阿梨耶識. 此二識體

一用異也. 然此阿梨6耶中卽有二分. 一者染

分. 卽是業與果報之相. 二者淨分. 卽是心性

及能熏淨法. 名爲淨分. 以其染性卽是淨性

更無別法. 故由此7心性爲彼業果染事所依.

故說言生死依如來藏. 卽是法身藏也. 又此

心體雖爲無量染法所覆. 卽復具足過□河

沙數無漏性功德法. 爲無量淨業所熏. 故此

等淨性卽能攝持熏習之氣. 復能依熏顯現

諸淨功德之用. 卽此□沙性淨功德. 及能持

能現二種功能. 幷8所持所現*二種淨用. 皆

依此一心而立. 與心不一不異. 故名此心爲

法身也. 問曰. 云何復名此心爲如來藏. 答曰

有三義. 一者能藏名藏. 二者所藏名藏. 三者

能生名藏. 所言能藏者. 復有二種. 一者如來

果德法身. 二者衆生9性德淨心. □能包含染

淨二性及染淨二事無所妨□. 故言能藏名

藏. 藏體平等名之爲如. 平等緣起目之爲來.

此卽是能藏名如來藏10也第三所藏名藏者.

卽此眞心而爲無明?藏所覆藏. 故名爲所

藏也. 藏體無異無相名之爲如. 體備染淨二

用目之爲來. 故言所藏名藏也. 11第三能生名

藏者. 如女胎藏能生於子. 此心亦爾. 體具染

淨二性之用. 故12依染淨二種熏力. 能生世間

出世間法也. 是故經云. 如來藏者. 是善不善

因. 又復經言. 心性是一. 云何能生種種果報.

又復經言. 諸佛正遍知海從心想而生也. 故

染淨平等名之爲如. 能生染淨目之爲來. 故

言能生名如來藏也. 問曰. 云何13復名淨心以

下	欄

爲法界. 答曰. 法者法爾故. 界者性別故. 以此

心體法爾具足一切諸法. 故言法界. 問曰. 云

何名此淨心以爲法性. 答曰. 法者一切法. 性

者體別義. 以此淨心有差別之性14故. 能與

諸法作體也. 又性者體實不改義. 以一切法

皆以此心爲體. 諸法之相自有生滅. 故名

虛妄此心眞實不改不滅. 故名法性也. 其餘

實際實相等無量名字不可具釋. 上來釋名

義竟. 次出體15狀. 所言體狀者. 就中復有三

種差別. 一擧離相以明淨心. 二擧不一不異

以論法性. 三擧二種如來藏以辨眞如. 雖復

三種差別. 總唯辨此淨心體狀也. 第一明離

相者. 此心卽是第一義諦眞如心也. 自性圓

融體備大用. 但是自覺聖智所知. 非情量之

能測也. 故云. 言語道斷心行處滅. 不可以名

名. 不可以相相. 何以故. 心體離名相故. 體旣

離名卽不可設名以談其體. 心旣絶相卽不

可約相以辨其心. 是以今欲論其體狀實亦

難哉. 唯可說其所離之相. 反相滅相而自契

焉. 所謂此心從本已來. 離一切相平等寂滅.

非有相非無相. 非非有相非非無相. 非亦有

相非. 亦無相. 非去來今. 非上中下. 非彼非此.

非靜非亂非染非淨. 非常非斷. 非明非暗. 非

一非異等. 一切四句法總說. 乃至非一切可

說可念等16法. 亦非不可說不可念法. 何以

故. 以不可說不可念對可說可念. 生非自體

法故. 卽非淨心是故但知所有可說可念. 不

可說不可念等法. 悉非淨心. 但是淨心所現

虛相. 然此虛相各無自實有卽非有. 非有之

經數:一九二四

經名:大乘止觀法門卷第一

頁數:六四五

上	欄

相亦無可取. 何以故. 有本不有故. 若有本不

有. 何有非有相1耶. 是故當知. 淨心之體不

可以緣慮所知. 不可以言說所及. 何以故. 以

淨心之外無一法故. 若心外無法. 更有誰能

2緣能說此心*耶. 是以應知. 所有能緣能說

者. 但是虛妄不實. 故有考實無也. 能緣旣不

實故所緣何得是實*耶. 能緣所緣皆悉不實

故. 淨心旣是實法是故不3以緣慮所知也. 譬

如眼不自見以此眼外更有他眼. 能見此眼.

卽有自他兩眼. 心不如是. 但是一如. 如外無

法. 又復淨心不自分別. 何有能分別取此心

*耶. 而諸凡惑分別淨心者. 卽如癡人大張已

眼還覓已眼. 復謂種種相貌是已家眼竟. 不

知自家眼處也. 故故應知. 有能緣所緣者. 但

是已家淨心. 爲無始妄想所熏. 故不能自知

已性. 卽妄生分別. 於已心外建立淨心之相.

還以妄想取之以爲淨心. 考實言之. 所取之

相正是4識相. 實非淨心也. 問曰. 淨心之體.

旣不可分5別. 如諸衆生等. 云何隨順而能得

入. 答曰. 若知一切妄念分別體是淨心. 但以

分別不6息說爲背理. 作此知已當觀一切諸

法. 一切緣念有卽非有. 7故名隨順. 久久修

習若離8分別. 名爲得入. 卽是離9相體證眞

如也. 此明第一離相以辨體狀竟. 次明不一

不異以辨體狀者. 上來雖明淨心離一切分

別心及境界之相. 然此諸相復不異淨心. 何

以10故. 此心體雖復平等. 而卽本具染淨二用.

復以無始無明妄想熏習力故. 心體染用依

熏顯現此等虛相11無體唯是淨心. 故言不異.

中	欄

又復不一. 何以故. 以淨心之體. 雖具12染淨

二用. 無二性差別之相. 一味平等但依熏力

所現虛相. 差別不同. 然此虛相. 有生有滅. 淨

心之體常無生滅常□不變故言不一. 此明

第二不一不異以辨體狀竟. 次明第三二種

如來藏以辨體狀者. 初明空如來藏. 何故名

爲空*耶. 以此心性雖復緣起建立生死涅槃

13違順等法. 而復心體平等妙絶染淨之相. 非

直心體自性平等所起. 染淨等法亦復性自

非有. 如以巾望□. □體是無. 但加以幻力故

似□現. 所現之□. 有卽非有. 心亦如是. 但以

染淨二業幻力所熏故. 似染似淨二法現也.

若以心望彼二法. 14法卽非有. 是故經言. 流

轉卽生死. 不轉是涅槃. 生死及涅槃. 二俱不

可得. 又復經言. 五陰如幻. 乃至大般涅槃如

幻. 若有法過涅槃者. 我亦說彼如幻. 又復經

言. 一切無涅槃. 無有涅槃佛. 無有佛涅槃. 達

離15覺所覺. 若有若無有. 16是三悉俱離. 此等

經文皆據心體平等. 以泯染淨二用. 心性旣

寂. 是故心體空淨以是因緣名此心體爲空

如來藏. 非謂空無心體也. 問曰. 諸佛體證淨

心可以心體平等. 故佛亦用而常寂說爲非

有. 衆生旣未證理現有六道之殊云何無*耶.

答曰. 眞智眞照. 尙用 卽常寂說之爲空. 肉迷

闇妄見. 何得不有. 有卽非有. 問曰. 旣言非

有. 何得有此迷妄. 答曰. 旣得非有而妄見有.

何爲不得無迷. 而橫起迷. 空華之喩於此宜

陳. 問曰. 諸餘染法可言非有. 無明旣是染因.

云何無*耶答曰. 子果二種無明本無自體. 唯

下	欄

以淨心爲體. 但由熏習因緣故有迷用. 以心

往攝用卽非有. 唯是一心. 如似粟麥本無自

體唯以微塵爲體. 但以種子因緣. 故有粟麥

之用. 以塵往收用卽非有. 唯是微塵無明亦

爾有卽非有. 問曰. 旣言熏習因緣故有迷用.

應以能熏之法卽作無明之體. 何爲而以淨

心爲體. 答曰. 能熏雖能熏他令起而卽念念

自滅. 何得卽作所起體*耶. 如17似麥子但能

生果. 18體自爛壞歸於微塵. 豈得春時麥子

19卽自20秋時來果也. 若得爾者劫初麥子. 今

仍應在過去. 無明亦復如是. 但能熏起後念

無明. 不得自體不滅. 卽作後念無明也. 若得

爾者無明卽是常. 法非念. 念滅旣非常故. 卽

如燈焰前後相因21而起. 體唯淨心也. 是故以

心收彼有卽非有. 22彼有非有. 故名此淨心爲

空如來藏也. 問曰. 果時無明與妄想爲一爲

異. 子時無明與業識爲一爲異. 答曰. 不一不

異. 何以故. 以淨心不覺故. 動無不覺卽不

動. 又復23若無無明卽無業識. 又復動與不覺

和合俱起不可分別. 故子時無明與業識不

異也. 又不覺自是迷闇之義. 過去果時無明

所熏起故. 卽以彼果時無明爲因也. 動者自

是變異之義. 由妄想所熏起故. 卽以彼妄想

爲因也. 是故子時無明與業識不一. 此是子

時無明與業識不一不異也. 果時無明與妄

想不一不異者. 無明自是不了知義. 從子時

無明生故. 卽以彼子時無明爲因. 妄想自是

浪生分別24之義. 從業識起故. 卽以彼業識爲

因. 是故無明妄想不一. 復以意識不了境虛

經數:一九二四

經名:大乘止觀法門卷第一

頁數:六四六

上	欄

故. 卽妄生分別. 若了1知虛卽不生妄執分

別. 又復若無無明卽無妄想. 若無妄想亦無

無明. 又復二法和合俱起不可分別. 是故不

異. 此是果時無明2與妄想不一不異也. 以是

義故. 二種無明是體. 業識妄想是用. 二種無

明自互爲因果. 業識與妄想亦互爲因果. 若

子3果無4明互爲因者. 卽是因緣也. 妄想與

業識互爲因者. 亦是因緣也. 若子時無明起

業識者. 卽是增上緣也. 果時無明起妄想者.

亦是增上緣也. 上來明空如來藏竟. 次明不

空如來藏者. 就中有二種差別. 一明5具染淨

二法以明不空. 二明藏體一異以釋實有. 6第

一明染淨二法中. 初明淨法. 7次明染法. 初

明淨法. 中復有二種分別. 一明具足無漏性

功德法. 二明具足出障8淨法. 第一具無漏性

功德者. 卽此淨心雖平等一味體無差別. 而

復具有過□沙數無漏性功德法. 所謂自性

有大智慧光明義故. 眞實識知義故. 當樂我

淨義故. 如是等無量無邊性淨之法. 雖是一

心具有如起信論廣明也. 淨心具有此性淨

法. 故名不空. 第二具出障淨德者. 卽此淨心

體具性淨功德. 故能攝持淨業熏習之力由

熏力故德用顯現. 此義云9何. 以因地加行般

若智業. 熏於三種智性令起用顯現. 卽是如

來果德三種大智慧也. 復以因地五波羅蜜

等一切種行. 熏於相好之性令起用顯現. 卽

是如10來相好報也. 然11此果德之法雖有相

別. 而體是一心. 心體具此德故名爲不空. 不

就12其心體義明不空也. 何以故. 以心體平等

中	欄

非空不空故. 問曰. 能熏淨業. 爲從心起爲心

外別有淨法以爲能熏*耶. 答曰. 能熏之法.

悉是一心所作. 此義云何. 謂所聞敎法. 悉是

諸佛菩薩心作. 諸佛心. 菩薩心. 衆生心是一

故. 敎法卽不在心外也. 復以此敎熏心解性.

性依敎熏13以起解用. 故解復是心作也. 以解

熏心行性. 性依解熏以起行用. 故行復是心

作也. 以行熏心果性. 性依行熏起於果德. 故

果復是一心作也. 以此言之一心爲敎. 乃至

一心爲果. 更無異法也. 以是義故心體在凡

之時. 本具解行果德之性. 但未爲諸佛眞如

用法所熏. 故解等未顯用也. 若本無解等之

性者. 14設復熏之德用終不顯現也. 如15是眞

金本有器朴之性. 乃至具有成器精妙之性.

但未得16椎鍛17而加故器朴等用不現. 後加

以鉗18椎朴器成器次第現也. 若金本無朴器

成器之性者. 設使加以功力. 朴用19成用終難

顯現. 如似壓沙心油鑽20水覓火21鍛水爲器鑄

木爲甁. 永不可成者以本無性故也. 是故論

言若衆生無佛性者. 設使修道亦不成佛. 以

是義故淨心之體. 本具22因行果德性也. 依此

性故起因果之德. 是故此德唯以一心爲體.

一心具此淨德. 故以此心爲不空如來藏也.

次明具足染法者. 就中復有二種差別. 一明

具足染性. 二明具足染事. 初明具23足染性

者. 此心雖復平等離相. 而復具足一切染法

之性. 能生生死能作生死. 是故經云. 心性是

一. 云何能生種種果報. 卽是能生生死. 又復

經言. 卽是法身流轉五道說名衆生. 卽是能

下	欄

作生死也. 問曰. 若心體本具染性者. 卽不可

轉凡成聖. 答曰. 心體若唯具染性者. 不可得

轉凡成聖. 旣□具染淨二性. 何爲不得轉凡

成聖*耶. 問曰. 凡聖之用. 旣不得□起. 染淨

之性. 何得雙有*耶. 答曰. 一一衆生心體24一

一諸佛心體. 本具二性. 而無差別之相. 一味

平等古今不壞. 但以染業熏染性故. 卽生死

之相顯25矣. 淨業熏淨性故. 卽涅槃之用現

矣. 然此一一衆生心體依熏作生死時. 而不

妨體有淨性之能. 一一諸佛心體依熏作涅

槃時. 而不妨體有染性之用. 以是義故. 一一

衆生一一諸佛. 悉具染淨二性. 法界法爾未

曾不有. 但依熏力起用先後. 不26俱是以染熏

27息. 故稱曰轉凡. 淨業起故說爲成聖. 然其

心體二性實無成壞. 是故就性說故染淨□

具. 依熏論故凡聖不俱. 是以經言. 淸28淨法

中不見一法增. 卽是本具性淨非始有也. 煩

惱法中不見一法減. 卽是本具性染不可滅

也. 然依對治因緣淸淨般若轉勝現前. 卽是

淨業熏故成聖也. 煩惱妄想盡在於此. 卽是

染業息故轉凡也. 問曰. 染業無始本有何由

可滅. 淨業本無何由得起. 答曰. 得諸佛眞如

用義熏心故淨業得起. 淨能29除染故染業卽

滅. 問曰. 染淨二業皆依30心性而起. 還能熏

心. 旣□依性起31何得相除. 答曰. 染業雖依

心性而起. 32而常 違心. 淨業亦依心性而起.

常順心也. 違有滅離之義故爲淨除. 順有相

資之能故能除染. 法界法爾有此相除之用.

何足生疑. 問曰. 心體淨性能起淨業還能熏

經數:一九二四

經名:大乘止觀法門卷第二

頁數:六四七

上	欄

心淨性. 心體染性能起染業. 還能熏心染性.

故乃可染業與淨性不相熏相生說爲相違.

染業與染性相生相熏應1云相順. 若相順者.

卽不可滅. 若染業雖與淨性相順. 由與淨性

相違故. 得滅者. 亦應2淨業雖與淨性相順由

與染性相違故. 3亦可得除. 若二俱有違義故.

雙有滅離之義. 而得存淨除染. 亦應二俱有

順義故. □有相資之能. 復4得存染廢淨. 答

曰. 我5立不如是何爲作此難. 我言淨業順

心故心體淨性卽爲順本. 染業違心故心體

染性卽是違本. 若偏論心體卽違順平等. 但

順本起淨卽順淨心不二之體. 故有相資之

能. 違本起染便違眞如平等之理. 故有滅離

之義也6◎

7大乘止觀法門卷第一

大乘止觀法門卷第二

南嶽思大禪師曲授心要

◎8問曰. 違本起違末便違不二之體. 卽應□

有滅離之義也. 何故上言法界法爾具足二

性不可破壞9耶. 答曰. 違本雖起違末. 但是

理用故與順一味. 卽不可除. 違末雖依違本.

但是事用故卽有別義是故可滅. 以此義故

二性不壞之義成也. 問曰. 我仍不解染用違

心之義. 願爲說之. 答曰. 無明染法. 實從心體

染性而起. 但以體闇故. 不知自已及諸境界

從心而起. 亦不知淨心具足染淨二性而無

中	欄

異相. 一味平等以不知如此道理. 故名之爲

違. 智慧淨法實從心10體而起. 以明利故能知

已及諸法皆從心作. 復知心體具足染淨二性

而無異相. 一味平等以如此稱理11而知. 故名

之爲順. 如似窮子實從父生父實追念. 但以

癡故不知已從父生. 復不知父意. 雖在父舍

不認其父. 名之爲違. 復爲父誘說經歷多年.

乃知已從父生. 復知父意. 乃認家業受父敎

○. 名之爲順. 衆生亦爾. 以無明故. 不知已身

及以諸法悉從心生. 復遇諸佛方便敎化. 故

隨順淨心能證眞如也. 問曰. 旣說無明染法.

與心相違. 云何得熏心耶. 答曰. 無明染法無

別有體故不離淨心以不離心故. 雖復相違

而得相熏. 如木出火二二違木體而上騰. 以

無別體不離木故還燒於木. 後復不得聞斯

譬喩便起燈爐之執也. 此明心體具足染性

名爲不空也. 次明心體具12足染事者. 卽彼染

性爲染業熏. 故成無明住地. 及一切染法種

子. 依此種子現種種果報. 此無明及與業果

卽是染事也. 然此無明住地及以種子果報

等. 雖有相別顯現說之爲事. 而悉一心爲體

悉不在心外. 以是義故復以此心爲不空也.

譬如明鏡所現色像無別有體. 唯是一鏡而

復不妨萬像13區分不同. 不同之狀皆在鏡中

顯現. 故名不空鏡也. 是以起信論言因熏習

鏡. 謂如14實不空. 一切世間境界. 悉於中現.

不出不入不失不壞. 常住一心. 以一切法卽

眞實性故. 以此驗之. 具足世間染法. 亦是不

空如來藏也. 上來明具足染淨二法. 以明不

下	欄

空義竟. 次明藏體一異以釋實有義. 就中復

有六種差別. 一明圓融無□法界法門. 15二明

因果法身名別之義. 三明眞體在障出障之

理. 四明事用相攝之相. 五明治惑受報不同

之義. 六明共不共相識. 第一明圓融無□法

界法門者. 問曰. 不空如來藏者. 爲一一衆生

各有一如來16藏. 爲一切衆生一切諸佛唯共

一如來藏*耶. 答曰. 一切衆生一切諸佛. 唯

共一如來藏也. 問曰. 所言藏體具包染淨者.

爲俱時17具爲始終具*耶. 答曰. 所言如來

藏具染淨者. 有其二種. 一者性染性淨. 二者

事染事淨. 如上已明也. 若據性染性淨18卽無

始19以來俱時具有. 若據事染事淨卽有二種

差別. 一者20一一時中俱染淨二事. 二者始

終方具染淨二事. 此義云何. 謂如來藏體具

足一切衆生之性. 各各差別不同. 卽是無差

別之差別也. 然此一一衆生性中. 從本已來

復具無量無邊之性. 所謂六道四生. 苦樂好

醜. 壽命形量. 愚癡智慧等. 一切世間染法. 及

三乘因果等. 一切出世淨法. 如是等無量差

21別法性. 一一衆生22性中. 悉具不少也. 以是

義故如來之藏. 從本已來俱時具有染淨二

性. 以23具染24性故能現一切衆生等染事. 故

以此藏爲在障本住法身. 亦名佛性復25具淨

性故. 能現一切諸佛等淨德. 故以此藏爲出

障法身. 26亦名性淨法身. 亦名性淨涅槃也.

然諸一一衆生. 無始已來雖復各各具足染

淨二性. 27但以造業不同故. 熏種子性成種子

28用. 亦卽有別種子用別. 故一時之中受報不

經數:一九二四

經名:大乘止觀法門卷第二

頁數:六四八

上	欄

同. 所謂有成佛者. 有成二乘果者. 有入三塗

者. 有生天人中者. 復於一一趣中無量差別

不同. 以此論之. 如來藏心之內. 俱時得*具

染淨二事. 如一時中一切時中亦復如是也.

然此一一凡聖. 雖於一時之中受報各別. 但

因緣之法無定故. 一一凡聖無始*以來具經

諸趣無數□返. 後遇善友敎修出離學1三乘

行及得道果. 以此論之一一衆生始終乃具

染淨二事. 何以故. 以一衆生受地獄身時無

餘趣報. 受天報時亦無餘趣報. 受一一趣中

一一身時亦無餘身報. 又受世間報時不得

有出世果. 受出世果2時無世間報. 以是義

故. 一衆生不得俱時具染淨二事. 始終方具

二事3也. 一切衆生亦如是. 是故如來之藏有

始終方具染淨二事之義也. 問曰. 如來之藏

具如是等無量法性之時. 爲有差別爲無差

別. 答曰. 藏體平等實無差別. 卽是空如來藏

然此藏體復有不可思議用. 故具足一切法

性有其差別卽是不空如來藏. 此蓋無差別

之差別也. 此義云何. 謂非如泥團具衆微塵

也. 何以故. 泥團是假微塵是4實. 故一一微

塵各有別質. 但以和合成一5團泥. 6此泥團

卽具多塵之別. 如來之藏卽不如是. 何以故.

以如來藏是眞實法圓融無二故. 是故如來

之藏全體是一衆生一毛孔性. 全體是一衆

生一切毛孔性. 7如毛孔性. 其餘一切所有世

間一一法性亦復如是. 如一衆生世間法性.

一切衆生所有世間一一法性. 一切諸佛所

有出世間一一法性亦復如是. 是如來藏全

中	欄

體也. 是故擧一衆生一毛孔性. 卽攝一切衆

生所有世間法性. 及攝一切諸佛所有出世

間法性. 如擧一毛孔性卽攝一切法性. 擧其

餘一切世間一一法性亦復如是. 8卽攝一切

法性如擧世間一一法性. 卽攝一切法性. 擧

一切出世間所有一一法性亦復如是. 卽攝

一切法9性. 又復10如擧一毛孔事. 卽攝一切

世出11世事. 如擧一毛孔事卽攝一切事. 擧其

餘世間出世間中一切所有隨一一事亦復如

是. 卽攝一切世出世事. 何以故. 謂以一切世

間出世間事. 卽以彼世間出世間性爲體故.

是故世間出世間性體融相攝. 故世間出世

間事. 亦卽圓融相攝無□也. 是故經言心佛

及衆生是三無差別. 譬如明鏡體具一切像

性各各差別不同. 卽是無差別之差別也. 若

此鏡體本無像性差別之義者. 設有衆色來

對像終不現. 如彼熾火雖復明淨不能現像

者. 以其本無像性也. 旣見鏡能現像. 定知本

*具像性. 以是義故. 此一明鏡於一時中. 俱

能現於一切淨穢等像. 而復淨像不妨於穢.

穢像不妨於淨. 無障無□淨穢用別. 雖然有

此像性像相之別. 而復圓融不異. 唯是一鏡.

何以故 謂以此鏡全體是一毛孔像性故. 全

體是一切毛孔像性故. 如毛孔像性. 其餘一

一微細像性一一粗大. 像性一淨像性一穢.

像性等亦復如是. 是鏡全體也. 是故若擧一

毛孔像性. 卽攝其餘一切像性. 如擧一毛孔

像性. 卽攝一切像性. 擧其餘一一像性亦復

如是. 卽攝一切像性也. 又若擧一毛孔像相

下	欄

卽攝一切像相. 如擧一毛孔像相卽攝一切

像相. 擧其餘一一像相亦復如是. 卽攝一切

像相. 何以故. 以一切像相卽以彼像性爲體

故. 是故一切像性體融相攝. 故一切像相亦

卽相融相攝也. 以是譬故. 一切諸佛一切

衆生. 同一淨心如來之藏不相妨□. 卽應可

信. 是故經言. 譬如明淨鏡隨對面像現. 各各

不相12知. 業性亦如是. 此義云何. 謂明淨鏡

者. 卽喩淨心體也. 隨對者. 卽喩淨心體具一

切法性. 故能受一切熏習. 隨其熏別現報不

同也. 面者. 卽喩染淨二業也. 像現者. 卽喩心

體染淨二性依熏力. 故現染淨二報也. 各各

不相*知者. 卽喩淨心與業果報各不相*知

也. 業者. 染淨二業合上面也. 性者. 13卽是眞

心染淨二性. 合上明鏡具一切像性也. 亦如

是者. 總結成此義也. 又復長行問云. 心性是

一者. 此據法性體融說爲一也. 云何能生種

種14果報者. 謂不解無差別之差別. 故言云何

能生種種果報也. 此修多羅中喩意. 偏明心

性能生世間果報. 今卽通明能生15世出世果

亦無所妨也. 是故論云. 三者用大. 能生世間

出世間善惡因果. 故以此義故. 一切凡聖一

心爲體. 決定不疑也. 又復經言. 一切諸佛法

身. 唯是一法身者. 此卽證知一切諸佛同一

眞心爲16體. 以一切諸佛法身是一故. 一切衆

生及與諸佛卽同一法身也. 何以17故. 修多羅

爲證故. 所證云何. 謂卽此法身流轉五道說

名衆生. 反流盡源說名爲佛. 以是義故. 一切

衆生一切諸佛. 唯共一淸淨心. 如來之藏平等

經數:一九二四

經名:大乘止觀法門卷第二

頁數:六四九

上	欄

法身也. 此明第一圓融無□法界法門竟. 次

明第二因果法身名別之義. 問曰. 旣言法身

唯一. 何故上言衆生本住法身. 及云諸佛法

身*耶. 答曰. 此有二義. 一1者以事約體說此

二名. 二者約事辨性以性約體說此二名. 所

言以事約體2說二法身名者. 然法身雖一. 但

所現之相凡聖不同. 故以事約體說言諸佛

法身衆生法身之異. 然其心體平等實無殊

二也. 若復以此無二之體. 收彼所現之事者.

彼事亦卽平等凡聖一味也. 譬如一明鏡能

現一切色像. 若以像約鏡. 卽云人像體鏡. 馬

像體鏡. 卽有衆鏡之名. 若3廢像論鏡其唯一

焉. 若復以此無二之鏡體. 收彼人馬之異像

者. 人馬之像亦卽同體無二也. 淨心如鏡凡

聖如像. 類此可知. 以是義故常同常別. 法界

法門以常同故. 論云. 平等眞法界佛不度衆

生. 以常別故. 經云. 而常修淨土敎化諸衆生.

此明約事辨體也. 所4言約事辨性以性約體

說有凡聖法身之異名者. 所謂以此眞心能

現淨德故. 卽知眞心本具淨性也. 復以眞心

能現染事故. 卽知眞心本具染性也. 以本具

染性故. 說名衆生法身. 以本具淨性故. 說名

諸佛法身. 以此義故. 有凡聖法身之異名. 若

*廢二性之能以論心體者. 卽非染非淨. 非聖

非凡. 非一非異. 非靜非亂. 圓融平等不可名

目. 但以無異相故. 稱之爲一. 復是諸法之實.

故名爲心. 復爲一切法所依止. 故名平等法

身. 依此平等法身有染淨性. 故得論凡聖法

身之異. 然實無別有體. 爲凡聖二種法身也.

中	欄

是故5道一切凡聖同一法身亦無所妨. 何以

故. 以依平等義故. *道一一凡一一聖各別法

身亦無所失. 何以故. 以依性別義故. 問曰. 如

來之藏體具染淨二性者. 爲是習以成性. 爲

是不改之性*耶. 答曰. 此是理體用不改之

性. 非習成之性也. 故云. 佛性大王非造作法.

焉可習成也. 佛性卽是淨性旣不可造作. 故

染性與彼同體. 是法界法爾亦可習成. 問

曰. 若如來藏體具染性能生生死者. 應言佛

性之中有衆生. 不應言衆生身中有佛性. 答

曰. 若言如來藏體具染性能生生死者. 此明

法性能生諸法之6義. 若言衆生身中有佛性

者. 此明體爲相隱之語. 如說一切色法依空

而起悉在空內. 復言一切色中悉有虛空. 7空

喩眞性. 色喩衆生. 類此可知. 以是義故. 如來

藏性能生生死. 衆生身中悉有佛性義不相

妨. 問曰. 眞如出障旣名性淨涅槃. 眞如在障

應名性染生死. 何得稱爲佛性*耶. 答曰. 在

纏之實雖體具染性. 故能8建生死之用. 而卽

體具淨性故. 畢竟有出障之能. 故稱佛性. 若

據眞體具足染淨二性之義者. 莫9問在10障

出*障. 俱得稱爲性淨涅槃. □合名性染生死.

但名涉事染化儀有濫. 是故在障出障俱匿性

染處義也. 又復事染生死唯多熱惱 . 事淨涅

槃偏11足淸□. 是以單彰性淨涅槃. 爲欲12起

彼事淨之泥洹. 13便隱性染輪□. 冀得*廢斯

事染之生死. 14若孤15題性染惑者. 便則無□

於眞源. 故偏導淸16升愚子遂乃有欣於實際.

是故在障出障法身俱隱性染之名. 有垢無

下	欄

垢眞如□彰性淨之號. 此明第二因果法身

名別之義17竟. 次明第三在障出障之義. 問

曰. 旣言眞如法身平等無二. 何得論在障出

障有垢無垢之異*耶. 答曰. 若論心體平等實

無障與不障不論垢與不垢. 若就染淨二性.

亦復體融一味不相18妨□. 但就19染性依熏起

故有障垢之名. 此義云何. 謂以染業熏於眞

心違性故. 性依熏力起種種染用. 以此染用

違隱眞如順用之照性. 故卽說此違用之暗

以爲能障. 亦名爲垢. 此之垢用不離眞體故.

所以卽名眞如心爲在障法身. 亦名爲有垢

眞如. 若以淨業熏於眞心順性故. 性依熏力

起種種淨用. 能除染用之垢. 以此淨用順顯

眞心體照之明性. 故卽說此順用之照. 以爲

圓覺大智. 亦卽名大淨波羅蜜. 然此淨用不

離眞體故. 所以卽名20眞心爲出障法身. 亦名

無垢眞如. 以是義故. 若總據一切凡聖以論

出障在障之義. 卽眞如法身於一時中□具

在障出障二用. 若別據一一凡聖以論在障

出障之義. 卽眞如法身始終方具在障山障

二事21也. 然此有垢無22垢在障山障之別. 但

約於染淨之用說也. 非是眞心之體有此垢

與不垢障與不障. 問曰. 違用旣論爲垢障. 違

性應說爲□染. 答曰. 23具是障性垢性亦得名

爲性障性垢. 此蓋平等之差別. 圓融之能所.

然卽唯一眞心. 勿謂相□不融也問曰. 旣言

有平等24之差別能所. 亦應有自體在障出障

*耶. 答曰. 亦得有此義. 謂據25染性而說無一

淨性而非染. 卽是自體爲能障. 自體爲所障

經數:一九二四

經名:大乘止觀法門卷第二

頁數:六五○

上	欄

自體爲在障. 就淨性而論. 無一染性而非淨.

卽是自體爲能除. 自體爲所除. 自體爲出障.

是故染以淨爲體. 淨以染爲體. 染是淨淨是

染. 一味平等無有差別之相. 此是法界法門

常同常別之義. 不得聞言平等便謂無有差

別. 不得聞言差別便謂乖於平等也. 此明第

三在障出障之義竟. 次明第四事用相攝之

相. 問曰. 體性染淨旣1得如此圓融可解少分.

但上言事法染淨. 亦得無□相攝. 其相云何.

答曰. 若偏就分別妄執之事. 卽一向不融. 若

據心性緣起依持之用. 卽可得相攝. 所謂一

切衆生悉於一佛身中起業招報. 一切諸佛

復在一衆生毛孔中修行成2道. 此卽凡聖多

少以相攝. 若十方世界3內纖塵而不□. 三世

時劫入促念而能容. 此卽長短大小相收. 是

故經云. 一一塵中顯現十方一切佛土. 又云.

三世一切劫解之卽一念. 卽其事也. 又復經

言. 過去是未來. 未來是現在. 此是三世以相

攝. 其餘淨穢好醜高下彼此. 明暗一異靜亂

有無等. 一切對法及不對法. 悉得相攝者. 蓋

由相無自實起必依心. 心體旣融相亦無□

也. 問曰. 我今一念卽與三世等*耶. 所見一

塵卽共十方齊乎. 答4曰. 非但一念與三世

等. 亦可一念卽是三世時劫. 非但一塵共十

方齊. 亦可一塵卽是十方世界. 何以故. 以一

切法唯一心故. 是以別無自別. 別是一心. 心

具衆用. 一心是別. 常同常異. 法界法爾. 問

曰. 此5之相攝旣理實不虛. 故聖人卽能以自

攝他. 以大6爲小. 促長演短. 合多離一. 何故

中	欄

凡夫不得如此. 答曰. 凡聖理實同爾圓融. 但

聖人稱理施作. 所以皆成. 凡夫情執乖旨. 是

故不得. 問曰. 聖人得理便應不見別相. 何得

以彼小事以包納大法. 答曰. 若據第一義諦

眞如平等實無差7別不妨. 卽寂緣起世諦不

壞而有相別. 問曰. 若約眞諦本無衆相. 故不

論攝與不攝. 若據世諦彼此差別. 故不可大

小相收. 答曰. 若二諦. 一向異體可如來難. 今

旣以體作用名爲世諦. 用全是體名爲眞諦.

寧不相攝. 問曰. 體用無二只可二諦相攝. 何

得世諦還攝世事. 答曰. 今云體用無二者. 非

如攬衆塵之別用成泥團之一體. 但以世諦

之中. 一一事相卽是眞諦全體. 故云體用無

二. 以是義故. 若眞諦攝世諦中一切事相得

盡. 卽世諦中一一事相亦攝世諦中一切事

相皆盡. 如上已具明此道理竟. 不須更致餘

8詰. 問曰. 若言世諦之中一一事相卽是眞諦

全體者. 此則眞心遍一切處. 與彼外道所計

神我遍一切處義有何異*耶. 答曰. 外道所計

心外有法. 大小9遠近三世六道歷然是10實.

但以神我微妙廣大故. 遍一切處猶如虛空.

此卽見有實事之相異神我. 神我之相異實

事也. 設使卽事計我我與事一. 但彼執事爲

實彼此不融. 佛法之內卽不如. 是知一切法

悉是心作. 但以心性緣起不無相別. 雖復相

別其唯一心爲體. 以體*爲用故言實際無處

不至. 非謂心外有其實事. 心遍在中名爲至

也. 此事用相攝之義難知. 我今方便令汝得

解. 汝用我語不. 外大曰. 善哉受敎. 沙門曰.

下	欄

汝當閉目憶想. 身上一小毛孔卽能見不. 外

人憶想一小毛孔已. 報曰. 我已了了見也. 沙

門曰. 11汝當閉目憶想. 作一大城廣數十里卽

能見不. 外人想作城已. 報曰. 我於心中了了

見也. 沙門曰. 毛孔與城大小異不. 外人曰

12異. 沙門曰. 向者毛13孔與14城但是心作不.

外人曰是心作. 沙門曰. 汝心有15小大*耶. 外

人曰. 心無形相焉可見有大小. 沙門曰. 汝想

作毛孔時. 爲減小許心16作. 爲全用一心作

*耶. 外人曰. 心無形17段. 焉可減小許用之. 是

故我全用一18念想作毛孔也. 沙門曰. 汝想作

大城時. 爲只用自家一心*作. 爲更別得他人

心神共作*耶. 外人曰. 唯用自心作城. 更無

他人心也. 沙門曰. 然則一心全體唯作一19小

毛孔. 復全體能作大城. 心旣是一無大小. 故

毛孔與城俱全用一心爲體. 當知毛孔與城

體融平等也. 以是義故. 擧小收大無大而非

小. 擧大攝小無小而非大. 無小而非大故大

入小而大不減. 無大而非小故小容大而小

不增. 是以小無異增. 故芥子舊質不改. 大無

異減故須彌大相如故. 此卽據緣起之義也.

若以心體平等之義. 望彼卽大小之相. 本來

非有不生不滅. 唯一眞心也. 我今又問汝. 汝

20嘗夢不. 外人曰. 我*嘗有夢. 沙門曰. 汝曾夢

見經歷十年五歲時節以不. 外人曰. 我實曾

見歷沙多年. 或經旬月時節. 亦有晝夜. 與覺

無異. 沙門曰. 汝若覺已自知睡經幾時. 外人

曰. 我旣覺已借問. 他人21言. 我睡始經食頃.

沙門曰. 奇哉於一食之頃. 而見多年之事. 以